Mikel Gardoki

Mikel Gardoki Azpiroz (Andoain, 1950 - Astigarraga, 1975eko apirilaren 24a) ezker abertzalearen militantea, Espainiako Poliziak hil zuen tiroz. Donostian kale baten bidez oroitzea eragotzi zuten gero. Odon Elorza alkate zela, epai honen aurka egin zuen Donostiako Udalak, militantzia hori ez zegoela ofizialki frogatuta salatuz,https://gara.naiz.eus/paperezkoa/20110719/279732/es/Mikel-Gardoki-pasealekua?Hizk=eu baina erabakia berretsi egin zuten espainiar auzitegiek.https://eh.lahaine.org/gaurko-egunez-duela-50-urte 

 Biografia 
Donostiako Ategorrieta auzoan bizi zen. 

1975eko apirilaren 24an, Espainiako Poliziak Mikel Gardoki hil zuen Astigarragan segada batean.https://aunamendi.eusko-ikaskuntza.eus/es/gardoki-mikel/ar-61537/ Propaganda garraiatzen ari zen 25 urteko andoaindarra, Juan Migel Goiburu "Goiherri"rekin batera. Ergobia auzoko taberna batean sartu zirenean, Polizia frankistak irteera inguratu zuen eta posizioak hartuta, atera zirenean tiro egin zieten. "Goiherri" atxilotu eta torturatu zuten, eta biharamunean salbuespen egoera ezarri zuten Gipuzkoan eta Bizkaian, ETA behin betiko desartikulatu asmoz. Ehunka pertsona atxilotuta ere, ez zuten lortu. 1979ean Donostiako Udalak kale bat eman zion Gardokiri, baina 2008an EAEko Auzitegi Gorenak izena aldatzeko agindu zuen.https://www.argia.eus/efemerideen-kanala/espainiako-poliziak-mikel-gardoki-eta-pm-ko-kidea-hil-zuen-astigarragan-segada-batean

Bertsio ofizialak ETAren aurkako operazioa zela zabaldu zuen.https://irutxulo.hitza.eus/2025/04/21/mikel-gardoki-oroituko-dute-larunbatean/ Gardokik Maiatzaren Lehenaren testinguruan propaganda politikoa zeraman autoan, hori baino ez. Lekukoek esan zutenez, ihes egiteari ekin zioten Gardokik eta berarekin zihoan Juan Migel Goiburu "Goiherri"k, eta orduan akabatu zuten polizikideek lehena eta besoan zauritu bigarrena. Han 22-23 polizikide zirela azaldu zuen Goiburuk; honekin agerian gelditzen da atxilotzeko aukera bazegoela, baina tiroka hastea erabakita zuten. Goiburu espetxeratu zuten.https://www.naiz.eus/eu/info/noticia/20250426/1975ean-hil-zuten-tokian-mikel-gardoki-gogoratu-eta-egia-aldarrikatu-du-egiari-zorrek

 Erreferentziak 

 Kanpo estekak 

Kategoria:Andoaindarrak
Kategoria:Kontrainsurjentzia-ekintzetan hildako euskal herritarrak
Kategoria:Astigarragan hildakoak
Kategoria:1975eko hilketak